Illum, Paulo Soares inħatar kap tal-missjoni għall-Missjoni Konsultattiva l-ġdida tal-Unjoni Ewropea fir-Repubblika Ċentru-Afrikana . Din il-missjoni ġiet stabbilita mill-Kunsill fid-9 ta' Diċembru 2019 u mistennija titnieda fir-rebbiegħa tal-2020. Bħalissa, , ċittadin Portugiż, huwa l-Kap taċ-Ċellula ta' Interoperabbiltà tal-Missjoni ta' Taħriġ militari tal-PSDK tal-Unjoni Ewropea fir-Repubblika Ċentru-Afrikana (EUTM RCA). L-esperjenza tiegħu tinkludi aktar minn 25 sena fil-Ġendarmerija Portugiża, sentejn fil-Ministeru tal-Intern Portugiż, sena fejn serva f'missjoni ċivili u oħra f'missjoni militari. Il-mandat tiegħu bħala kap tal-missjoni għall-EUAM RCA ser idum sat-8 ta' Diċembru 2020. L-għan tal-EUAM RCA huwa li tappoġġa r-riforma tal-forzi tas-sigurtà interna biex l-awtoritajiet tar-Repubblika Ċentru-Afrikana (RCA) ikunu jistgħu jtaffu l-isfidi attwali ta' sigurtà fil-pajjiż. L- esperti tal-UE ser jagħtu parir fuq livell strateġiku lill-Ministeru għall-Intern u lill-forzi tas-sigurtà interna, lill-pulizija u lill-ġendarmerija, bil-għan li jgħinu fl-iskjerament tagħhom fil-pajjiż kollu. Il-missjoni ser tikkoordina mill-qrib mal-Missjoni ta' Taħriġ militari tal-UE (EUTM RCA), il-missjoni tan-NU MINUSCA u l-komunità internazzjonali. Id-deċiżjoni tal-lum ittieħdet mill-Kumitat Politiku u ta' Sigurtà. Din ir-riżorsa bħalissa hi disponibbli biss bil-lingwa jew il-lingwi li ġejjin: Il-Kunsill jistabbilixxi missjoni konsultattiva ċivili fir-RCA (stqarrija għall-istampa, 9 ta' Diċembru 2019) Missjonijiet u operazzjonijiet tal-PSDK Delegazzjoni tal-Unjoni Ewropea għar-Repubblika Ċentru-Afrikana